《古怨》
宋代·释善珍

少卿入胡庭，明妃辞汉殿。
君恩如雨绝，生死难再见。
至忠反为如，至美反为贱。
含冤天地间，日月为谁转。
河梁泣满衣，琵琶啼背面。
千年传乐府，曲变恨不变。
常恐胡冢傍，夏月零霜霰。

作者简介：释善珍（一一九四～一二七七《续补高僧传》作生绍兴甲寅，卒嘉定丁丑，误提前了一个甲子），字藏叟，泉州南安（今福建南安东）人，俗姓吕。年十三落发，十六游方，至杭，受具足戒。谒妙峰善公于灵隐，入室悟旨。历住里之光孝、承天，安吉之思溪圆觉、福之雪峰等寺。后诏移四明之育王、临安之径山。端宗景炎二年五月示寂，年八十四。有《藏叟摘稿》二卷。事见《补续高僧传》卷一一、《续灯正统》卷一一。　释善珍诗，以日本宽文十二年藤田六兵卫刊本（藏日本内阁文库）为底本，编为一卷。